钦定古今图书集成/理学汇编/学行典/第215卷 > 孙光前
## 钦定古今图书集成/理学汇编/学行典/第215卷 > 孙光前

按《九江府志》：“孙光前，字明轩，九江卫人。性孝友，年弱
冠，母丁氏疾笃，午夜吁天，请以身代，割股饮之，疾立
瘳。精诚感格。党庠欲以孝举闻，光前谓以孝博名，实
乖初志，众乃止。偕室刘氏竭力承欢，以事二人。刘亦
素娴姆训，相敬如宾，皆以义方教子。长子必求补弟
子员，次必达登丙午贤书。”